Ал-Сиси мэгугъэ
Мысырым зыхъумэжыныгъэмкIэ и министр ал-Сиси Фаттахь Абдел фельдмаршал хъуащ. Абы теухуа унафэм Iэ щIидзащ къэралым и президентым и къалэнхэр зыгъэзащIэ Мансур Адли.
Мыгувэу фельдмаршал ал-Сиси мысырым и тхьэмадэ хъуну щогугъ. Властхэм зэрыжаIэмкIэ, президент хэхыныгъэхэр парламент хэхыныгъэхэм япэ екIуэкIынущ. Къэралым и унафэщIым папщIэ Iэ щаIэтыну махуэр иджыри ягъэбелджылакъым. Ал-Сиси президентым и кандидату зыкъигъэлъэгъуэну щогугъхэр.
Ал-Сиси Фаттахь Абдел и унафэм щIэту нэгъабэ и бадзэуэгъуэм къулыкъум трагъэкIащ ислъамым и телъхьэу щыта президент Мурси Мухьэмэд. Абдеж щытыкIэр къэралым щызэщIэплъащ. Мурси и телъхьэхэм зыкъаIэт зэпытщ. Илъэс куэдкIэ президенту щыта Мубарак Хъусни зэрытрагъэкIрэ цIыху куэд хэкIуэдащ зэрызехьэм.
Абы къыдэкIуэу, Мысырым и прокуратурэм Катарым и «Ал-Джазира» телеканалым и журналист 20 егъэкъуаншэ къэралым и лъэпкъ шынагъуэншагъэр къызэпызыуд хъыбархэр зэрызэбграгъэхамкIэ, террорист щIэпхъаджагъэхэм щIэгъэкъуэн зэрахуэхъумкIэ.
Мысырым и властхэм дыгъэгъазэ мазэм «Муслъымэн зэкъуэшхэр» террорист зэгухьэныгъэу къалъытащ. А зэгухьэныгъэм хэт е абы дэIэпыкъу псоми тезыр тралъхьэн хуейщ.
«Эхо планеты».
